AvalehtKodune korvpallSaku I liigaTarvas jõudis esiliigas kümnenda järjestikuse võiduni, Saagelt 39 punkti
#000000
Tarvas jõudis esiliigas kümnenda järjestikuse võiduni, Saagelt 39 punkti
#000001
Saku I liigas toimus reedel üks kohtumine, kus Paide Viking Window (4-5) üritas kodus katkestada RSK Tarva (9-0) võitudejada. Lahtiseks kujunenud mäng sobis enam külalistele ning Rakvere klubi võttis 102:92 (26:17, 32:29, 26:20, 18:26) võidu.
#000004
Kodumeeskond tegi mängu esimestel minutitel 10:0 spurdi ning püsis mängus kuni avaveerandaja lõpuni. Resultatiivses teises setis läksid külalised vaikselt eest ära, juhtides 15. minutiks 52:30. Kolmandal mänguperioodil hoidsid Tarva mängumehed turvalist 10-15 punktilist edu ning seisult 84:66 mindi vastu otsustavale kümnele minutile. Sten Olmre kaks korvi tõid Paide 27 sekundit enne lõppu veel kuue punkti kaugusele (92:98), kuid lõpuvile kõlades võisid külalised tähistada kümnendat järjestikust võitu. Kui enamus Paide punkte tuli lähivisetest (60 punkti), siis Tarva skoori andsid suure panuse kaugvisked (15 kolmest ehk 45 punkti) ja vabavisked (27/33).
#000005
RSK Tarvas (10-0) jätkab 10 vooru järel esiliiga liidrina, Paide Viking Window (4-6) asub 4 võiduga kaheksandal positsioonil.
#000008